कार्बोनिल समूह
कार्बनिक रसायन में कार्बोनिल समूह (अंग्रेज़ी: Carbonyl group) एक प्रकार्यात्मक समूह है जिसका रासायनिक सूत्र C=O है। अर्थात् एक कार्बन परमाणु और एक ऑक्सीजन परमाणु द्वि-आबन्ध से जुड़े होते हैं एवं कार्बन परमाणु पर दो-संयोजकता खुली (अर्थात् कोई अल्किल शृंखला से जुड़ सकते हैं) होती हैं। यह कई बड़े प्रकार्यात्मक समूहों के घटक के रूप में कार्बनिक यौगिकों के कई वर्गों (जैसे कि एल्डिहाइड, कीटोन और कार्बोक्सिलिक अम्ल) में सामान्य रूप से पाया जाता है। कार्बोनिल समूह वाले यौगिक को अक्सर कार्बोनिल यौगिक कहा जाता है। कार्बोनिल शब्द का उपयोग अकार्बनिक यौगिकों या कार्बधातु मिश्रणों में कार्बन मोनोऑक्साइड के लिगैंड के रूप में भी किया जा सकता है। जैसे धातु कार्बोनिल का एक उदाहरण निकल कार्बोनिल है।